ΕΣΑΑ Έντυπο 50 (HNMAA Form 50 "Application for ELMAR 21 Production Organisation Approval")
Ο ενδιαφερόμενος οργανισμός οφείλει, πριν την υποβολή της αίτησης, να έρθει σε επικοινωνία με το Τμήμα Αδειών και Εποπτείας Φορέων Σχεδίασης και Παραγωγής της ΕΣΑΑ/ΔΑΣΧ προκειμένου: * να δοθούν αναλυτικές πληροφορίες για τη διαδικασία χορήγησης έγκρισης. * να αξιολογηθεί η ικανότητα του οργανισμού να αποκτήσει την αιτούμενη έγκριση. * να διευκρινιστούν οι λεπτομέρειες για την καταβολή του ειδικού τέλους. Η ηλεκτρονική υποβολή της αίτησης γίνεται στο email: admin.dept@hnmaa.mil.gr
Κατάθεση από τον αιτούντα (δια ζώσης ή ταχυδρομικά)
Καταβολή ειδικού τέλους σύμφωνα με την αιτούμενη υπηρεσία, όπως περιγράφεται στην Υ.Α. Υ.ΕΘ.Α. Φ.800/138/415035/Σ.7505/27 Σεπ 21 (ΦΕΚ Β 4853).
Ο αιτούμενος οργανισμός οφείλει να αποδείξει στην ΕΣΑΑ τη συμμόρφωσή του με τις απαιτήσεις των Τμημάτων Α και Ζ της Ενότητας Α του Παραρτήματος Α του ΕΣΚΑ 21.
Ο αιτούμενος οργανισμός οφείλει να: # είναι κάτοχος ή έχει υποβάλει αίτηση για τη χορήγηση έγκρισης της συγκεκριμένης σχεδίασης, ή # έχει εξασφαλίσει ικανοποιητικό συντονισμό μεταξύ παραγωγής και σχεδίασης, μέσω κατάλληλου διακανονισμού με τον αιτούντα ή τον κάτοχο έγκρισης της συγκεκριμένης σχεδίασης.
Η διαδικασία αφορά σε οργανισμούς που είναι υπεύθυνοι για την παραγωγή: * αεροναυτικών προϊόντων (αεροσκάφη συμπεριλαμβανομένων των ΣμηΕΑ πιστοποιημένης κατηγορίας, κινητήρων, ελίκων). * εξαρτημάτων και συσκευών τα οποία προορίζονται για χρήση στα προαναφερθέντα.
Ο υπολογισμός του ειδικού τέλους περιγράφεται στην Υ.Α. Υ.ΕΘ.Α. Φ.800/138/415035/Σ.7505/27 Σεπ 21 (ΦΕΚ Β 4853). Η διαδικασία είσπραξης των τιμολογούμενων υπηρεσιών της ΕΣΑΑ περιγράφεται στο Φ.852/1975/Σ.442/18 Φεβ 22/ΓΕΑ/ΟΛΚΑ (ΑΔΑ: 66ΙΞ6-ΠΜΞ).
Το δικαιολογητικό απαιτείται όταν υποβάλλεται αίτηση για πρώτη φορά.
Σύσταση Εθνικής Στρατιωτικής Αρχής Αξιοπλοΐας (ΕΣΑΑ)
Απαιτήσεις αξιοπλοΐας στρατιωτικών αεροσκαφών και οργάνωση της Εθνικής Στρατιωτικής Αρχής Αξιοπλοΐας (ΕΣΑΑ).
Τιμολόγηση παρεχόμενων υπηρεσιών και οικονομική τακτοποίηση των δοσοληψιών της Εθνικής Στρατιωτικής Αρχής Αξιοπλοΐας (ΕΣΑΑ).
Εθνικός Στρατιωτικός Κανονισμός Αξιοπλοΐας 21 (ΕΣΚΑ 21) - Έκδοση 1.0.
Διαδικασία Είσπραξης τιμολογούμενων υπηρεσιών της Εθνικής Στρατιωτικής Αρχής Αξιοπλοϊας (ΕΣΑΑ).
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Το πρώτο βήμα της διαδικασίας περιλαμβάνει την επικοινωνία του ενδιαφερόμενου οργανισμού με το Τμήμα Αδειών και Εποπτείας Φορέων Σχεδίασης και Παραγωγής της ΕΣΑΑ/ΔΑΣΧ προκειμένου: # να δοθούν αναλυτικές πληροφορίες για τη διαδικασία χορήγησης έγκρισης. # να αξιολογηθεί η ικανότητα του οργανισμού να αποκτήσει την αιτούμενη έγκριση.
Η διαδικασία είσπραξης των τιμολογούμενων υπηρεσιών της ΕΣΑΑ περιγράφεται στο Φ.852/1975/Σ.442/18 Φεβ 22/ΓΕΑ/ΟΛΚΑ (ΑΔΑ: 66ΙΞ6-ΠΜΞ).
Το πρόγραμμα επιθεώρησης οριστικοποιείται κατόπιν συμφωνίας μεταξύ της ΕΣΑΑ και του οργανισμού.
Σκοπός της επιθεώρησης είναι ο έλεγχος της συμμόρφωσης του οργανισμού με τις εφαρμοστέες απαιτήσεις του ΕΣΚΑ 21. Σε περίπτωση ανάδειξης ευρημάτων, ο οργανισμός σε συνεργασία με την ΕΣΑΑ καταλήγουν σε κοινά αποδεκτό σχέδιο διορθωτικών ενεργειών με χρονοδιάγραμμα. Η υλοποίηση του σχεδίου ελέγχεται από την ΕΣΑΑ. Ο επικεφαλής της ομάδας επιθεώρησης υποβάλλει τελική αναφορά με τα τεκμήρια της επιθεώρησης, με τα οποία αποδεικνύεται η συμμόρφωση (ή η μη συμμόρφωση) του οργανισμού με τις εφαρμοστέες απαιτήσεις του ΕΣΚΑ 21.
Η εισήγηση αποτυπώνει την ικανότητα συμμόρφωσης του οργανισμού με τις εφαρμοστέες απαιτήσεις του ΕΣΚΑ 21.
Η γνωμοδότηση αποτυπώνει την ικανότητα συμμόρφωσης του οργανισμού με τις εφαρμοστέες απαιτήσεις του ΕΣΚΑ 21.
Η απόφαση αποτυπώνει την ικανότητα συμμόρφωσης του οργανισμού με τις εφαρμοστέες απαιτήσεις του ΕΣΚΑ 21.
Ο ενδιαφερόμενος οργανισμός υποβάλλει εγχειρίδιο (έκθεση) οργανισμού παραγωγής στο οποίο περιγράφεται αναλυτικά το αντικείμενο εργασιών παραγωγής (οργάνωση, σύστημα διαχείρισης παραγωγής, διαδικασίες, υπεργολάβοι, κλπ). Επίσης, υποβάλλει τα στοιχεία του προσωπικού διοίκησης του οργανισμού μέσω του εντύπου "ΕΣΑΑ Έντυπο 4". Κατά την ανασκόπηση του εγχειριδίου ελέγχονται τα συστατικά στοιχεία του οργανισμού και εκπονούνται λίστα ελέγχου και ερωτηματολόγιο που υποβάλλεται στον αιτούντα για συμπλήρωση, με απώτερο σκοπό τη βελτιστοποίηση του περιεχομένου του εγχειριδίου βάσει των εφαρμοστέων απαιτήσεων του ΕΣΚΑ 21. Η διαμόρφωση του εγχειριδίου σε ικανοποιητικό επίπεδο ωριμότητας αποτελεί προϋπόθεση για τη μετάβαση στο επόμενο βήμα της διαδικασίας.
Προκαταρκτικός έλεγχος ικανότητας οργανισμού παραγωγής
Παραλαβή / Αποδοχή αίτησης (ΕΣΑΑ Έντυπο 50)
Παραλαβή / Ανασκόπηση εγχειριδίου οργανισμού παραγωγής και εντύπου "ΕΣΑΑ Έντυπο 4"
Κατάρτιση του προγράμματος επιθεώρησης του οργανισμού
Υποβολή εισήγησης στο Συμβούλιο Αξιοπλοΐας της ΕΣΑΑ
Γνωμοδότηση Συμβουλίου Αξιοπλοΐας της ΕΣΑΑ
Έκδοση Πιστοποιητικού Έγκρισης Οργανισμού Παραγωγής
Ολοκλήρωση της διαδικασίας χωρίς έκδοση πιστοποιητικού λόγω αδυναμίας συμμόρφωσης του οργανισμού με τις εφαρμοστέες απαιτήσεις του ΕΣΚΑ 21
Ιστοσελίδα Εθνικής Στρατιωτικής Αρχής Αξιοπλοΐας (ΕΣΑΑ)